Soohorang ja Bandabi
Soohorang ja Bandabi (korea keeles vastavalt 수호랑 ja 반다비) olid vastavalt 2018. aasta taliolümpiamängude ja 2018. aasta parataliolümpiamängude maskotid. Mõlemad võistlused toimusid Pyeongchangi maakonnas Gangwoni provintsis Lõuna-Koreas. Soohorang on valge tiiger ning Bandabi kaeluskaru. Maskotid valiti 2014. aastal konkursi kaudu ning Rahvusvaheline Olümpiakomitee kinnitas need 2016. aasta juunis.